หากเราทานยาคุมมาแล้วเกิน 5 แผง แผงที่ 6 เราเริ่มทานยาคุมมาปกติ คือเมื่อทานครบ 21 เม็ดก็หยุดทาน 7 วันเริ่มทานแผงต่อไปวันที่ 8 พอทานไปได้ 2 เม็ด เม็ดที่ 3 ปกติต้องทานตอน 3 ทุ่มครึ่ง แต่เราลืมนึกได้ก็ไปทานตอน เที่ยงคืนครึ่ง พอช่วงเวลาตี 1 ครึ่งเรามีอะไรกับแฟน มีการหลั่งในอยากทราบว่าเราต้องทานยาคุมฉุกเฉินไหมคะ เพราะเภสัชเขาบอกว่าให้ทานยาคุมปกติ ไม่ต้องทานยาคุมฉุกเฉิน
สวัสดีค่ะ หากทานยาคุมกำเนิดมาเป็นแผงที่ 6 แล้ว แล้วได้ลืมทานยาเม็ดที่ 3 ซึ่งจะต้องทานตอน 21.30 น. แต่ไปทานตอน 00.30 น. แทน เท่ากับทานช้าไปเพียง 3 ชั่วโมง ประสิทธิภาพในการป้องกันการตั้งครรภ์นั้น ถือว่าแทบไม่ได้ลดลงไปแต่อย่างใดค่ะ ดังนั้น จึงไม่จำเป็นต้องทานยาคุมฉุกเฉินเข้าไป เพราะยาคุมฉุกเฉิน ไม่ได้ไปช่วยเพิ่มประสิทธิภาพของการคุมกำเนิดแต่อย่างใด ในทางตรงข้าม อาจทำให้ได้รับผลข้างเคียงโดยไม่จำเป็นค่ะยาคุมฉุกเฉินนั้น จะทานเมื่อมีการลืมทานยาคุมกำเนิดตั้งแต่ 2 วันขึ้นไปค่ะ